Рубен Аморим

**Рубен Филипе Маркеш Аморим** (роден на 27 јануари 1985, во Лисабон) — португалски фудбалски тренер, и поранешен играч од средниот ред. Во моментов ја води екипата на Манчестер Јунајтед.

Својата играчка кариера Аморим ја поминал играјќи претежно за само два клуба Белененсеш и Бенфика, со вториот освоил и неколку трофеи вклучувајќи три првенствени титули, еден Куп на Португалија, пет Лига купа на Португалија и еден Суперкуп на Португалија. Во кариерата настапувал уште за екипите на Брага и катарската Ал-Вакра.

За португалската репрезентација, тој забележал 14 настапи и учествувал на две Светски првенства во 2010 и 2014.

По завршувањето на играчката кариера, Аморим ја започнал својата тренерска кариера, а првата работа ја добил во португалскиот третолигаш Каса Пиа во 2018 година. Потоа ја водел Брага Б, пред да го преземе првиот тим во декември 2019 и да го освои Лига купот на Португалија веќе во првата своја сезона на чело на клубот.

Во март 2020 година, Аморим седнал на клупата на Спортинг Лисабон. Во сезоната 2020-2021, тој го одвел Спортинг до шампионската титула во португалското првенство, што била прва за клубот по 19 години чекање. Тоа му ја донело наградата Примеира лига Тренер на годината за 2021. Освен првенството, тој како тренер на Спортинг освоил и два лига купа и еден суперкуп.

## Биографија
Рубен Аморим е роден во Лисабон на 27 јануари 1985, како единствено дете на Анабел и Виржилио Аморим кои се развеле кога Рубен имал само една година. 

Неговите братучеди Давид Симао и Бруно Симао се, исто така, професионални фудбалери.

Аморим е во брак со Марија Жоао Диого, со која се венчале во Паласио е Мостеиро де Сао Маркос во Коимбра во 2016 година и со која имаат еден син. Неговата сопруга има академска диплома во телекомуникациски инженеринг и има изградено сопствен бизнис за внатрешен дизајн.

## Титули

### Играч
#### Клупски
##### Бенфика
*** [[Примеира лига]]** : 3 
: 2009–2010, 2013–2014, 2014–2015
* **[[Податотека:Icon Trophy Taça de Portugal (Cup of Portugal).svg|10px]] [[Фудбалски куп на Португалија|Куп на Португалија]]** : 1
: 2013-2014
* ** [[Лига куп на Португалија|Лига куп на Португалија]]** : 5
: 2008–2009, 2009–2010, 2010–2011, 2013–2014, 2014–2015
*** [[Суперкуп на Португалија]]** : 1 
: 2014

##### Брага
* ** [[Лига куп на Португалија|Лига куп на Португалија]]** : 1
: 2012–2013

### Тренер
#### Клупски
##### Брага
* ** [[Лига куп на Португалија|Лига куп на Португалија]]** : 1
: 2019–2020

##### Спортинг Лисабон
*** [[Примеира лига]]** : 2 
: 2020–2021, 2023-2024
* ** [[Лига куп на Португалија|Лига куп на Португалија]]** : 2
: 2020–2021, 2021–2022
*** [[Суперкуп на Португалија]]** : 1 
: 2021

#### Поединечни
*Примеира лига Тренер на годината: 1
:2021

## Тренерска статистика
*Статистиката е ажурирана на 3 март 2024. *Во **болд** се освоените натпреварувања.

## Наводи

## Надворешни врски

*Рубен Аморим на soccerway 
*Рубен Аморим на transfermarkt 
*Рубен Аморим на espn
*Рубен Аморим на whoscored

Категорија:Живи луѓе
Категорија:Португалски фудбалери
Категорија:Фудбалери на ФК Белененсеш
Категорија:Фудбалери на ФК Бенфика
Категорија:Фудбалери на ФК Брага
Категорија:Португалски фудбалски тренери
Категорија:Тренери на ФК Брага
Категорија:Тренери на ФК Спортинг Лисабон
Категорија:Родени во 1985 година